PMIndiaData/PMIndiaSum huggingface dataset:
ક્વોડ લીડર્સ સમિટ માટે પ્રધાનમંત્રીની જાપાનની મુલાકાત (મે 23-25, 2022)

જાપાનના પ્રધાનમંત્રી મહામહિમ શ્રી ફ્યુમિયો કિશિદાના આમંત્રણ પર પ્રધાનમંત્રી શ્રી નરેન્દ્ર મોદી 24 મે 2022ના રોજ ટોક્યોમાં થનારી ત્રીજી ક્વોડ લીડર્સ સમિટમાં યુનાઇટેડ સ્ટેટ્સના પ્રમુખ મહામહીમ જોસેફ આર. બિડેન જુનિયર અને ઓસ્ટ્રેલિયાના પ્રધાનમંત્રી સાથે ભાગ લેશે. ટોક્યોમાં સમિટ માર્ચ 2021માં તેમની પ્રથમ વર્ચ્યુઅલ મીટિંગ પછી, સપ્ટેમ્બર 2021માં વોશિંગ્ટન ડીસીમાં વ્યક્તિગત સમિટ અને માર્ચ 2022માં વર્ચ્યુઅલ મીટિંગ પછી ક્વાડ લીડર્સની આ ચોથી ચર્ચા છે. આગામી ક્વાડ સમિટ નેતાઓને ઈન્ડો-પેસિફિક ક્ષેત્રના વિકાસ અને પરસ્પર હિતના સમકાલીન વૈશ્વિક મુદ્દાઓ વિશે વિચારોની આપ-લે કરવાની તક પૂરી પાડે છે. નેતાઓ ક્વાડ પહેલ અને કાર્યકારી જૂથોની પ્રગતિની સમીક્ષા કરશે, સહકારના નવા ક્ષેત્રોને ઓળખશે અને ભાવિ સહયોગ માટે વ્યૂહાત્મક માર્ગદર્શન અને દ્રષ્ટિ પ્રદાન કરશે. પ્રધાનમંત્રી 24 મેના રોજ જાપાનના પ્રધાનમંત્રી શ્રી ફ્યુમિયો કિશિદા સાથે દ્વિપક્ષીય બેઠક કરશે. પ્રધાનમંત્રી કિશિદા સાથેની બેઠક માર્ચ 2022માં યોજાયેલી 14મી ભારત-જાપાન વાર્ષિક સમિટમાંથી બંને નેતાઓને તેમની વાતચીતને આગળ વધારવાની તક પૂરી પાડશે, જ્યારે પ્રધાનમંત્રી કિશિદા ભારતની મુલાકાતે આવ્યા હતા. મુલાકાત દરમિયાન, પ્રધાનમંત્રી જાપાની બિઝનેસ લીડર્સ સાથે બિઝનેસ ઈવેન્ટમાં ભાગ લેશે અને જાપાનમાં ભારતીય સમુદાયને સંબોધશે અને વાર્તાલાપ પણ કરશે. પ્રધાનમંત્રી 24 મે 2022ના રોજ યુનાઇટેડ સ્ટેટ્સ ઑફ અમેરિકાના રાષ્ટ્રપતિ, મહામહિમ શ્રી જોસેફ આર. બિડેન જુનિયર સાથે દ્વિપક્ષીય બેઠક કરશે. આ બેઠક 11 એપ્રિલ 2022ના રોજ વર્ચ્યુઅલ મોડમાં તેમના નિયમિત સંવાદને ચાલુ રાખશે. બંને નેતાઓ ભારત-યુએસ વ્યૂહાત્મક ભાગીદારીની સમીક્ષા કરશે અને સપ્ટેમ્બર 2021માં રાષ્ટ્રપતિ બિડેન સાથે પ્રધાનમંત્રીઓની દ્વિપક્ષીય બેઠક દરમિયાન યોજાયેલી ચર્ચાઓને અનુસરશે તેવી અપેક્ષા છે. તેઓ સહિયારા હિતના પ્રાદેશિક અને વૈશ્વિક વિકાસ પર પણ મંતવ્યોનું આદાનપ્રદાન કરશે. પ્રધાનમંત્રી ઑસ્ટ્રેલિયાના પ્રધાનમંત્રી સાથે દ્વિપક્ષીય બેઠક કરે તેવી શક્યતા છે, જ્યાં 21 મે 2022ના રોજ ચૂંટણી યોજાવાની છે. બંને નેતાઓ ભારત-ઓસ્ટ્રેલિયા વ્યાપક વ્યૂહાત્મક ભાગીદારીની સમીક્ષા કરશે અને પરસ્પર હિતના પ્રાદેશિક અને વૈશ્વિક વિકાસ પર વિચારોનું આદાનપ્રદાન કરશે તેવી અપેક્ષા છે. બંને પ્રધાનમંત્રીઓ વચ્ચે છેલ્લી દ્વિપક્ષીય બેઠક વર્ચ્યુઅલ રીતે 21 માર્ચ 2022ના રોજ યોજાઈ હતી અને ત્યારબાદ 2 એપ્રિલ 2022ના રોજ ભારત-ઓસ્ટ્રેલિયા આર્થિક સહકાર અને વેપાર કરાર (
મંત્રીમંડળે ભારત દ્વારા ફેની નદીમાંથી પાછા ખેંચવામાં આવેલ 1.82 કયુસેક પાણીના સંદર્ભમાં ભારત અને બાંગ્લાદેશ વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતા મંત્રીમંડળે ભારત દ્વારા ફેની નદીમાંથી પાછા ખેંચવામાં આવેલ 1.82 કયુસેક પાણીના સંદર્ભમાં ભારત અને બાંગ્લાદેશ વચ્ચેના સમજૂતી કરારોને તેમની પૂર્વવર્તી મંજૂરી આપી આપવામાં આવી હતી. ભારતે ત્રિપુરા રાજ્યના સબ્રૂમ નગરમાં પીવાના પાણીની પૂરવઠા યોજના માટે આ પાણી પાછું ખેંચ્યું હતું. લાભ: વર્તમાન સમયમાં ભારત અને બાંગ્લાદેશ વચ્ચે ફેની નદી પર પાણીના વિભાજન અંગેના કોઈ કરાર નથી. સબ્રૂમ નગરને વર્તમાન સમયમાં મળી રહેલ પીવાના પાણીનો પૂરવઠો અપૂરતો છે. આ પ્રદેશમાં ભૂગર્ભ જળમાં મોટા પ્રમાણમાં લોહ તત્વ છે. આ યોજનાનું અમલીકરણ થતા સબ્રૂમ નગરની 7000થી વધુ લોકોની વસતીને ફાયદો થશે.
શ્રમ દિવસે પ્રધાનમંત્રીએ લાખો શ્રમિકોના પરિશ્રમ, નિશ્ચય અને સમર્પણને વંદન કર્યાં

પ્રધાનમંત્રી શ્રી નરેન્દ્ર મોદીએ શ્રમ દિવસે લાખો શ્રમિકોના પરિશ્રમ, નિશ્ચય અને સમર્પણને વંદન કર્યાં હતાં. પ્રધાનમંત્રીએ જણાવ્યું હતું કે “શ્રમ દિવસ નિમિત્તે આપણે એ લાખો શ્રમિકોના અથાગ પરિશ્રમ, દ્રઢ નિશ્ચય અને સમર્પણને વંદન કરીએ, જેમની ભારત નિર્માણમાં અમૂલ્ય ભૂમિકા છે.”
પ્રધાનમંત્રીએ બુડાપેસ્ટમાં વર્લ્ડ કેડેટ ચેમ્પિયનશીપમાં મેડલ જીતવા બદલ ભારતીય ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ હંગેરીના બુડાપેસ્ટમાં વર્લ્ડ કેડેટ ચેમ્પિયનશીપમાં મેડલ જીતવા બદલ ભારતીય ટીમને અભિનંદન પાઠવ્યા છે. એક ટવીટમાં પ્રધાનમંત્રીએ કહ્યું કે "આપણા ખિલાડીઓ આપણને ગૌરવ અપાવતા રહે છે. ભારતે હંગેરીના બુડાપેસ્ટમાં વર્લ્ડ કેડેટ ચેમ્પિયનશીપમાં 5 ગોલ્ડ સહિત 13 મેડલ જીત્યા છે. આપણી ટીમને અભિનંદન અને તેમના ભાવિ પ્રયાસો માટે શુભકામનાઓ."
પ્રધાનમંત્રી શ્રીએ મણિપુરમાં ભૂસ્ખલનને કારણે સ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે મણિપુરના મુખ્યમંત્રી શ્રી એન. બિરેન સિંહ સાથે વાત કરી અને રાજ્યમાં ભૂસ્ખલનને કારણે થયેલી સ્થિતિની સમીક્ષા કરી. પ્રધાનમંત્રી શ્રીએ ટ્વીટ કર્યું: "મણિપુરના સીએમ શ્રી @
પ્રધાનમંત્રીએ નાણાકિય ક્ષેત્રના મુખ્ય કાર્યકારી અધિકારીઓ સાથે ગોળમેજી બેઠક કરી

પ્રધાનમંત્રી શ્રી નરેન્દ્ર મોદીએ આજે નાણાકિય ક્ષેત્રના વરિષ્ઠ અમેરિકન મુખ્ય કાર્યકારી અધિકારીઓ (સીઇઓ) સાથે ગોળમેજી બેઠકની અધ્યક્ષતા કરી હતી. આ બેઠકમાં જે. પી. મોરગનના ચેરમેન, સીઇઓ અને અધ્યક્ષ શ્રી જેમી ડીમોન, બ્લેક સ્ટોનના ચેરમેન, સીઇઓ અને સહ સંસ્થાપક શ્રી સ્ટીવ શ્વાર્જમેન, વારબર્ગ પિંક્સના કો.સીઇઓ ચાપ્લ્સ કાએ, કે.કે.આરના કો-ચેરમેન અને કો-સીઇઓ શ્રી હેનરી ક્રેવિસ, જનરલ એટલાન્ટીકના સીઇઓ બિલ ફોર્ડ, એઆઇજી ઇન્શ્યુરન્સના અધ્યક્ષ અને સીઇઓ શ્રી પીટર હેંગકોક, ટાઇગર ગ્લોબલના સહ સંસ્થાપક અને પ્રબંધકિય ભાગીદાર ચેજ કોલમેન તથા ન્યૂયોક સ્ટેટ કોમન રિટાયર્મેન્ટ ફંડના મુખ્ય રોકાણ અધિકારી શ્રી વિક્કી ફૂલર ઉપસ્થિત હતા. મુખ્ય કાર્યકારી અધિકારીઓએ પ્રધાનમંત્રી દ્વારા ભારતમાં વ્યવસાય કરવામાં સુગમતા લાવવા માટે ઉઠાવવામાં આવેલા પગલા અને ઇન્ફ્રાસ્ટ્રક્ચર વિકાસ તથા ડિઝિટલ ઇન્ડિયાને પ્રોત્સાહન આપવા સહિત વિભિન્ન પહેલોની સરાહના કરી હતી. મુખ્ય કાર્યકારી અધિકારીઓએ ભારતીય સ્ટાર્ટ અપ ક્ષેત્રમાં રુચિ દર્શાવી અને ઉદ્યમ તથા નવી શરૂઆતોમાં રોકાણ કરવાની ઇચ્છા પ્રકટ કરી હતી. મુખ્ય કાર્યકારી અધિકારીઓએ ભારતમાં રોકાણ કરવા અંગે કર નિર્ધારણ અને નોકરશાહીની અમુક સમસ્યાઓ અંગે જણાવ્યું હતું. ભારતના જુદા જુદા ક્ષેત્રોમાં રોકાણ વધારવા માટે પ્રધાનમંત્રીઓ પોતાના ‘સ્ટાર્ટ અપ ઇન્ડિયા, સ્ટેન્ડ અપ ઇન્ડિયા’ની પરિકલ્પના રાખી હતી. તેમણે જણાવ્યું હતું કે સાર્વજનિક અને ખાનગી ક્ષેત્રની સાથે જ તે ખાનગી શરૂઆત અને ઉદ્યમિતા પર ભાર આપી રહ્યા છે, જેનો ઉલ્લેખ તે ‘વ્યક્તિગત ક્ષેત્ર’ના રૂપે કરે છે. તેમણે જણાવ્યું હતું કે સ્ટાર્ટ અપ અને નવાચાર. સૂચના ટેકનિકલ ક્રાંતિના કેન્દ્રમાં રહે છે. પ્રધાનમંત્રીએ સંતોષ વ્યક્ત કર્યો હતો કે ગોળમેજી બેઠકમાં તમામ મુખ્ય કાર્યકારી અધિકારીઓએ ફક્ત ભારતી જ સંભાવનાઓ વિશે વાત નહોતી કરી પરંતુ તેમાં વિશ્વાસ પણ વ્યક્ત કર્યો હતો. તેમણે જણાવ્યું હતું કે અધિકારીઓએ પોતાની ચિંતાઓને સ્પષ્ટ રીતે સામે રાખી હતી. પ્રધાનમંત્રીઅે છેલ્લા 15 મહિનાઓમાં થયેલી આર્થિક પ્રગતિને રેખાંકિત કરી હતી. તેમણે જણાવ્યું હતું કે આ અવધિમાં ભારતમાં વિદેશી પ્રત્યક્ષ રોકાણ ઘણું વધ્યું છે, જે વિશ્વભરમાં રાખવામાં આવી રહેલા અભિગમથી વિપરીત છે, એનાથી ખબર પડે છે કે રોકાણકારોનો ભારતમાં વિશ્વાસ વધ્યો છે. પ્રધાનંત્રીએ વ્યવસાય કરવામાં સુગમતા માટે રાષ્ટ્રોને વિશ્વ બેન્ક દ્વારા આપવામાં આવેલી રેન્કિંગ વિશે પણ વાત કરી હતી. તેમણે જણાવ્યું હતું કે હવે આ ક્ષેત્રના રાષ્ટ્રો વચ્ચે સ્વસ્થ પ્રતિસ્પર્ધા છે. પ્રધાનમંત્રીએ દેશની એલપીજી સબ્સીડી માટે સીધો લાભ હસ્તાંતરણ યોજના વિશે પણ જણાવ્યું હતું, જે વિશ્વમાં સૌથી મોટી સીધા લાભ માટેની યોજના રૂપે ઊભરી છે. પ્રધાનમંત્રીએ વિમા, રેલવે અને રક્ષા જેવા ક્ષેત્રોમાં પ્રત્યક્ષ વિદેશી રોકાણની વ્યવસ્થામાં આપવામાં આવેલી ઢીલ વિશે પણ જણાવ્યું હતું. પ્રધાનમંત્રીએ કૃષિ અને સ્વાસ્થ્ય ક્ષેત્રો માટે ઉત્પાદન સહિત અમુક એવા વિશેષ ક્ષેત્રો વિશે પણ જણાવ્યું હતું જ્યાં તેની ઘણી સંભાવનાઓ છે. તેમણે જણાવ્યું હતું કે રક્ષા નિર્માણ, ઇલેક્ટ્રોનિક ઉત્પાદન નિર્માણ, નવીકરણિય ઉર્જા ઉપકરણ, રેલ અને મેટ્રો, સ્વચ્છ ભારત અને ડિઝિટલ ઇન્ડિયા એવા ક્ષેત્ર છે જ્યાં રોકાણની અપાર સંભાવનાઓ છે. તેમણે નવીકરણીય ઉર્જા પેદા કરવા માટે તેમની સરકારે અમુક લક્ષ્યાંકો નક્કી કર્યા છે, જેનાથી ભારતમાં ભારે રોકાણ કરવાની તકો વધી છે.
ભારત અને માલદીવ્ઝ વચ્ચે કરવેરા સંબંધિત માહિતીના આદાનપ્રદાન અંગે સમજૂતી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ભારત અને માલદીવ્ઝ વચ્ચે કરવેરા સંબંધિત માહિતીના આદાન પ્રદાન માટેની સમજૂતીને સમર્થન આપતાં તેના પર હસ્તાક્ષરને મંજૂરી આપી છે. આ સમજૂતીને પગલે બંને દેશો વચ્ચે માહિતીના અસરકારક આદાન પ્રદાનને પ્રોત્સાહન મળશે, જેથી કરચોરી અને કરવેરા ટાળવાનું અટકાવી શકાશે.
પ્રધાનમંત્રી શ્રી નરેન્દ્ર મોદી સોમવારે 10 ઓગસ્ટના રોજ આંદામાન અને નિકોબાર ટાપુઓ (એ&એનઆઇ)ને શ્રેષ્ઠ કનેક્ટિવિટી પ્રદાન કરતાં સબમરિન કેબલ કનેક્ટિવિટી પ્રોજેક્ટનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 10 ઓગસ્ટ, 2020ના રોજ ચેન્નાઈ અને પોર્ટ બ્લેરને જોડતા સબમિરન ઓપ્ટિકલ ફાઇબર કેબલ (ઓએફસી)નું વીડિયો કોન્ફરન્સિંગના માધ્યમથી ઉદ્ઘાટન કરશે અને દેશને અર્પણ કરશે. સબમરિન કેબલ પોર્ટ બ્લેરને સ્વરાજ દ્વીપ (હેવલોક), લિટલ આંદામાન, કાર નિકોબાર, કમોરટા, ગ્રેટ નિકોબાર, લોંગ આઇલેન્ડ અને રંગાટ સાથે પણ જોડશે. આ જોડાણ ભારતના અન્ય રાજ્યોની જેમ આંદામાન અને નિકોબાર ટાપુઓને વધારે ઝડપી અને વધુ વિશ્વસનીય મોબાઇલ અને લેન્ડલાઇન ટેલીકોમ સેવાઓ પ્રદાન કરવા સક્ષમ બનાવશે. આ પ્રોજેક્ટનો શિલાન્યાસ આદરણીય પ્રધાનમંત્રીએ પોર્ટ બ્લેરમાં 30 ડિસેમ્બર, 2018ના રોજ કર્યું હતું. એકવાર પ્રોજેક્ટનું ઉદ્ઘાટન થયા પછી, સબમરિન ઓએફસી ચેન્નાઈ અને પોર્ટ બ્લેર વચ્ચે 2 x 200 ગિગાબિટ્સ પ્રતિ સેકન્ડ (
રાજ્યસભામાં ઉપરાષ્ટ્રપતિ એમ. વેંકૈયા નાયડુનાં આવકાર દરમિયાન પ્રધાનમંત્રીની ટિપ્પણી

પ્રધાનમંત્રી શ્રી નરેન્દ્ર મોદી આજે રાજ્યસભાનાં સભાપતિ તરીકે ઉપરાષ્ટ્રપતિ એમ. વૈંકયા નાયડુનું સ્વાગત કરવા સભાના સાંસદો સાથે જોડાયા હતા. પ્રધાનમંત્રીએ તેમના સ્વાગત પ્રવચનની શરૂઆત ભારતના સ્વતંત્રતા સંગ્રામમાં શહીદ થયેલા યુવા ક્રાંતિકારી ખુદીરામ બોઝને યાદ કરીને કરી હતી. ખુદીરામ બોઝને 11 ઓગસ્ટના રોજ બ્રિટિશ સરકારે ફાંસીની સજા કરી હતી. પ્રધાનમંત્રીએ કહ્યું હતું કે, ખુદીરામ બોઝની શહીદીનો પ્રસંગ આપણને સ્વતંત્રતા માટે લડીને પોતાના પ્રાણોનું બલિદાન આપનાર શહીદોની યાદ અપાવે છે અને આપણામાં જવાબદારીની ભાવના જગાવે છે. તેમણે જણાવ્યું હતું કે, શ્રી વેંકૈયા નાયડુ આઝાદ ભારતમાં જન્મેલા પ્રથમ ઉપરાષ્ટ્રપતિ છે. તેમણે ઉમેર્યું હતું કે, શ્રી નાયડુ સંસદીય કામગીરીનો બહોળો અનુભવ ધરાવે છે અને તેની બારીકાઈઓથી સારી રીતે વાકેફ છે. પ્રધાનમંત્રીએ શ્રી વેંકૈયા નાયડુ સાથે લાંબા સમય સુધી કામ કરવાની સફરને યાદ કરીને કહ્યું હતું કે, શ્રી નાયડુ ગ્રામીણ વિસ્તારો, ગરીબો અને ખેડૂતોની જરૂરિયાતો પ્રત્યે હંમેશા સંવેદનશીલ છે તથા આ મુદ્દાઓ પર તેમની જાણકારી બહુમૂલ્ય છે. પ્રધાનમંત્રીએ કહ્યું હતું કે, અત્યારે સરળ, ગ્રામીણ પૃષ્ઠભૂમિ ધરાવતાં લોકો ભારતમાં સર્વોચ્ચ હોદ્દા પર છે એ હકીકત ભારતીય લોકશાહીની પરિપક્વતા અને ભારતીય બંધારણની તાકાત પ્રદર્શિત કરે છે.
પ્રધાનમંત્રીએ ભારત તથા દુનિયાભરના લોકોને દિવાળીની શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ભારતવર્ષ તથા દુનિયાભરના લોકોને દિવાળીની શુભેચ્છાઓ આપી છે. પોતાના વ્યક્તવ્યમાં પ્રધાનમંત્રીએ જણાવ્યું હતું કે હું ભારત તથા દુનિયાભરના લોકોને દિવાળીની શુભેચ્છાઓ આપું છું. દિવાળીની હાર્દિક શુભકામનાઓ.
અમેરિકાના સંરક્ષણ પ્રધાન જેમ્સ મેટ્ટિસ પ્રધાનમંત્રીને મળ્યા

અમેરિકાના સંરક્ષણ પ્રધાન જેમ્સ મેટ્ટિસ આજે બપોરે પ્રધાનમંત્રી શ્રી નરેન્દ્ર મોદીને મળ્યા હતા. પ્રધાનમંત્રીએ ચાલુ વર્ષે જૂનમાં તેમની મુલાકાત દરમિયાન રાષ્ટ્રપતિ ટ્રમ્પ સાથે તેમની વિસ્તૃત, સ્પષ્ટ, અસરકારક અને ફળદાયક ચર્ચાને યાદ કરી હતી. બંને પક્ષોએ તેમની મજબૂત વ્યૂહાત્મક ભાગીદારીને વધુ વિકસાવવા માટેના સંકલ્પને પુનઃવ્યક્ત કર્યો હતો. સેક્રેટરી મટ્ટિસે પ્રધાનમંત્રીને એ મુલાકાત દરમિયાન લેવાયેલા નિર્ણયોના અમલીકરણ અને દ્વિપક્ષીય એજન્ડાને આગળ ધપાવવા પ્રગતિ વિશે જાણકારી આપી હતી. તેમણે શાંતિ, સ્થિરતા માટેની સહિયારી પ્રાથમિકતાઓ તથા આતંકવાદનો સામનો કરવા પ્રાદેશિક અને વૈશ્વિક ધોરણે સહકાર વધારવા ચર્ચા પણ કરી હતી. પ્રધાનમંત્રીએ પારસ્પરિક લાભના પ્રાદેશિક અને વૈશ્વિક મુદ્દાઓ પર બંને દેશો વચ્ચે ગાઢ સંબંધની પ્રશંસા કરી હતી.
ફ્રાન્સનાં સૈન્યમંત્રી પ્રધાનમંત્રીને મળ્યાં

ફ્રાન્સનાં સૈન્યમંત્રી શ્રીમતી ફ્લોરેન્સ પાર્લી આજે પ્રધાનમંત્રી નરેન્દ્ર મોદીને મળ્યાં હતાં. શ્રીમતી પાર્લીએ પ્રધાનમંત્રીને સંરક્ષણ ક્ષેત્રમાં સહભાગિતા વડે બંને દેશોનાં વિકાસ અંગે માહિતી આપી હતી. પ્રધાનમંત્રીએ કહ્યું હતું કે, ભારત અને ફ્રાન્સ વચ્ચે વ્યૂહાત્મક ભાગીદારીનાં મુખ્ય આધારસ્તંભમાંનો એક આધારસ્તંભ સંરક્ષણ ક્ષેત્રે સહકાર છે તથા તેમણે સંરક્ષણ ઉત્પાદન અને સંયુક્તપણે સંશોધન અને વિકાસમાં ‘મેક ઇન ઇન્ડિયા’નાં માળખામાં સહકાર સ્થાપિત કરવા જણાવ્યું હતું. બંને નેતાઓએ પારસ્પરિક હિતનાં પ્રાદેશિક અને વૈશ્વિક મુદ્દાઓ પર પણ ચર્ચા કરી હતી. પ્રધાનમંત્રીએ જણાવ્યું હતું કે, તેઓ વહેલામાં વહેલી તકે ફ્રાન્સનાં રાષ્ટ્રપતિ માર્કોનને ભારતમાં આવકારવા આતુર છે.
પ્રધાનમંત્રી રોજગાર મેળા હેઠળ, 22મી નવેમ્બરના રોજ લગભગ 71,000 નિમણૂક પત્રોનું વિતરણ કરશે

પ્રધાનમંત્રી શ્રી નરેન્દ્ર મોદી રોજગાર મેળા હેઠળ, 22મી નવેમ્બરે સવારે 10:30 વાગ્યે વીડિયો કોન્ફરન્સિંગ દ્વારા લગભગ 71,000 જેટલા નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિયુક્તિ મેળવનારાઓને પણ સંબોધન કરશે. રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં સીધી ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે. અગાઉ ઓક્ટોબરમાં રોજગાર મેળા હેઠળ 75,000 નવા નિમણૂંક પામેલાઓને નિમણૂક પત્રો આપવામાં આવ્યા હતા. નવી નિમણૂકોને નિમણૂક પત્રોની ભૌતિક નકલો સમગ્ર દેશમાં 45 સ્થળોએ (ગુજરાત અને હિમાચલ પ્રદેશ સિવાય) સોંપવામાં આવશે. અગાઉ ભરેલી જગ્યાઓ ઉપરાંત શિક્ષકો, લેક્ચરર, નર્સ, નર્સિંગ ઓફિસર, ડોક્ટર, ફાર્માસિસ્ટ, રેડિયોગ્રાફર અને અન્ય ટેકનિકલ અને પેરામેડિકલની જગ્યાઓ પણ ભરવામાં આવી રહી છે. વિવિધ કેન્દ્રીય સશસ્ત્ર પોલીસ દળો (
હવાઈ મુસાફર રોપવે સિસ્ટમના વિકાસ માટે ઉત્તરાખંડ સરકારને આઇટીબીપીની જમીન ફાળવવા કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષમાં મળેલી મંત્રીમંડળે ઈન્ડો-તિબેટીયન બોર્ડર પોલીસ (આઇટીબીપી)ની મસુરી ખાતેની 1500 ચોરસ મીટર જમીન દહેરાદૂનથી મસુરી વચ્ચેના એરિયલ પેસેન્જર રોપવે સિસ્ટમ નામના પ્રોજેક્ટના ઇન્ફ્રાસ્ટ્રક્ચરના વિકાસ માટે ઉત્તરાખંડ રાજ્ય સરકારને ફાળવવાની મંજૂરી આપી હતી. આ પ્રસ્તાવિત રોપવે 5580 મીટર લાંબો મોનો-કેબલ રોપવે છે જે પબ્લિક પ્રાયવેટ પાર્ટનરશિપ (પીપીઈ) મારફતે પુરકુલ ગાંવ, દહેરાદૂન (નીચલા ટર્મિનલ સ્ટેશન)થી લાયબ્રેરી, મસુરી (ઉપરી ટર્મિનલ સ્ટેશન) વચ્ચે બંધાશે. અંદાજે 285 કરોડ રૂપિયાના આ પ્રોજેક્ટથી બંને તરફથી કલાકના 1000 મુસાફરોને પહોંચાડવાની ક્ષમતાથી રોપવે ચાલશે. આ પ્રોજેક્ટને કારણે દહેરાદૂનથી મસુરી વચ્ચેના માર્ગ વ્યવહારના ટ્રાફિકમાં નોંધપાત્ર ઘટાડો થશે. આ ઉપરાંત આ પ્રોજેક્ટથી 350 જેટલી સીધી રોજગારી અને 1500 જેટલી આડકતરી રોજગારી પ્રદાન થશે. એકવાર આ રોપવેનું કાર્ય પૂર્ણ થશે ત્યારબાદ તે પ્રવાસીઓમાં સૌથી મોટુ આકર્ષણ રહેશે જે રાજ્યમાં પ્રવાસન ઉદ્યોગને પણ વેગ આપશે અને પ્રવાસન ક્ષેત્રમાં વધારાની રોજગારીની તકો પણ પેદા કરશે.
મંત્રીમંડળે ભારત અને સિંગાપોર વચ્ચે ફિનટેક પર એક સંયુક્ત કાર્યજૂથની રચના કરવા માટે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને સિંગાપોર વચ્ચે ફિનટેક પર સંયુક્ત કાર્ય જૂથ (જેડબલ્યુજી) રચવા પર જૂન, 2018માં હસ્તાક્ષર થયેલા સમજૂતી કરારો (એમઓયુ)ને પૂર્વવતી અસર સાથે પોતાની મંજૂરી આપી દીધી છે. લાભઃ ભારત અને સિંગાપુર વચ્ચે ફિનટેક પર સંયુક્ત કાર્ય જૂથની રચના બંને દેશો વચ્ચે ફિનટેકનાં ક્ષેત્રમાં સહયોગ માટે કરવામાં આવી છે. ભારત અને સિંગાપોર વચ્ચે સહયોગ સ્થાપિત કરવાથી બંને દેશોનાં એપ્લિકેશન પ્રોગ્રામિંગ ઇન્ટરફેસ (એપીઆઈ), રેગ્યુલેટરી સેન્ડબોક્સ, ચુકવણીમાં સુરક્ષા અને ડિજિટલ રોકડ પ્રવાહ, ઇલેક્ટ્રોનિક હસ્તાંતરણ માટે રુપે-નેટવર્ક (એનઇટીએસ)ને સમાવવું, યુપીઆઈ ફાસ્ટ પેમેન્ટ લિન્ક, આસિયાન ક્ષેત્રમાં આધાર સ્ટેક અને ઇ-કેવાયસી તથા નિયમોમાં સહયોગ, નાણાકીય બજારો અને વીમા ક્ષેત્ર તતા સેન્ડબોક્સ મોડલ માટે સમાધાનો વિકસાવવાનાં ક્ષેત્રમાં ઉત્કૃષ્ટતા હાંસલ કરવાનો લાભ મળશે. જેડબલ્યુજીનું ક્ષેત્ર અને કાર્ય મર્યાદાઓ: સર્વશ્રેષ્ઠ કાર્ય વ્યવસ્થાનું આદાન-પ્રદાન સર્વશ્રેષ્ઠ કાર્ય વ્યવસ્થાઓનાં આદાન-પ્રદાનની સાથે નિયામક સંપર્કમાં સુધારા માટે ફિનટેક સાથે જોડાયેલી નીતિઓ અને નિયામકો પર અનુભવોનાં આદાન-પ્રદાનને પ્રોત્સાહન; ફિનટેક કંપનીઓ અને સંસ્થાઓ દ્વારા કોઈ પણ પ્રકારનાં ભેદભાવયુક્ત આંકડાઓનાં ઉપયોગ સાથે સંબંધિત માપદંડો તૈયાર કરવા પ્રોત્સાહન આપવું સાયબર સુરક્ષા, નાણાકીય ગોટાળાની આસપાસ દુનિયામાં ઉત્પન્ન નવા જોખમો સહિત નિયમનકારક સંસ્થાઓમાં ઉચિત અધિકારીઓમેં ક્ષમતા નિર્માણની શરૂઆત. સહયોગને પ્રોત્સાહન ભારત અને સિંગાપુરમાં નાણાકીય ટેકનોલોજી ઉદ્યોગ વચ્ચે સહયોગને પ્રોત્સાહન આપવા માટે ફિનટેક ક્ષેત્રમાં કંપનીઓ વચ્ચે સહયોગને પ્રોત્સાહન; વ્યાવસાયિક/નાણાકીય ક્ષેત્ર માટે ફિનટેક સમાધાનનાં વિકાસને પ્રોત્સાહન; બંને દેશોની ઉચિત નીતિઓને અનુરૂપ ફિનટેકમાં સિંગાપોર અને ભારત વચ્ચે ઉદ્યોગસાહસિકતા/સ્ટાર્ટ-અપ પ્રતિભાનાં સહયોગને પ્રોત્સાહન. 3. આંતરરાષ્ટ્રીય માપદંડોનો વિકાસ (ક) એપ્લિકેશન પ્રોગ્રામિંગ ઇન્ટરફેસ (એપીઆઈ) અને ધારાધોરણોની રચનાને પ્રોત્સાહન આપવું, જે ભારત અને સિંગાપોરમાં જાહેર વ્યવસ્થામાં તૈયાર એપીઆઈ સાથે આંતરકાર્યક્ષમ હોય. ડિજિટલ ઓળખનો ઉપયોગ કરીને રહેવાસીઓનું સરહદ પાર ખરાઈ કરવા અને ઇલેક્ટ્રોનિક નો-યોર-કસ્ટમર (ઇ-કેવાયસી)ને સક્ષમ બનાવવી; એકીકૃત ચુકવણીનાં માધ્યમ (ડીપીઆઈ) અને ઝડપથી તથા સુરક્ષિત હસ્તાંતરણ (ફાસ્ટ) ડિજિટલ ભંડોળ હસ્તાંતરણ મંચો વચ્ચે ચુકવણી માટે સંપર્ક-સહયોગને સક્ષમ બનાવવો. નેશનલ પેમેન્ટ કોર્પોરેશન ઓફ ઇન્ડિયા અને ઇલેક્ટ્રોનિક હસ્તાંતરણ નેટવર્ક (એનઇટીએસ) ચુકવણી નેટવર્ક વચ્ચે સંપર્કો મારફતે ક્રેડિટ/ડેબિટ કાર્ડ પર ક્રોસ લર્નિંગને સમક્ષ બનાવવું; ડીપીઆઈ અને ત્વરિત પ્રતિસાદ (ક્યુઆર) કોડ આધારિત ચુકવણીની સ્વીકૃતિને સક્ષમ બનાવવી અને ઈ-સિગ્નેચર, એક્રોસ બોર્ડર્સ મારફતે ડિજિટલ સિગ્નેચરનાં ઉપયોગને સક્ષમ બનાવવા. (ખ) ભારત અને સિંગાપોર વચ્ચે નીચેનાં ક્ષેત્રોમાં સહયોગને પ્રોત્સાહન ડિજિટલ વહીવટ; નાણાકીય સર્વસમાવેશન; અને આસિયાન ફાઇનાન્શિયલ ઇન્નોવેશન નેટવર્ક (એએફઆઈએન) એજેન્ડામાં ભાગીદારી
પ્રધાનમંત્રી ડો. ફારૂક અબ્દુલ્લા કોવિડ-19થી ‘ઝડપથી સ્વસ્થ’ થાય એવી શુભેચ્છા વ્યક્ત કરી

પ્રધાનમંત્રી શ્રી નરેન્દ્ર મોદીએ ડો. ફારૂક અબ્દુલ્લા કોવિડ-19થી ઝડપથી સ્વસ્થ થાય એવી શુભેચ્છા વ્યક્ત કરી છે. પ્રધાનમંત્રીએ એક ટ્વીટમાં કહ્યું, ‘ડો. ફારૂક અબ્દુલ્લાજીના ઉત્તમ સ્વાસ્થ્ય અને તેઓ ઝડપથી સ્વસ્થ થાય એ માટે પ્રાર્થના કરૂં છું.’ ‘@
પ્રધાનમંત્રીએ લોકોને શ્રી ગુરુ ગ્રંથ સાહિબ જીના પ્રકાશ પર્વ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લોકોને શ્રી ગુરુ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "શ્રી ગુરૂ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છાઓ, જેમના ઉમદા સિદ્ધાંતો, કરુણા, ન્યાય અને સમાનતા પ્રત્યે ભાર સમગ્ર માનવજાતને માર્ગદર્શન આપે છે."
પ્રધાનમંત્રીએ મહાન હોકી ખેલાડી મોહમ્મદ શાહિદના મોત પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહાન હોકી ખેલાડી મોહમ્મદ શાહિદના અકાળ અને કમનસીબ મૃત્યુ પર શોક વ્યક્ત કર્યો છે. પ્રધાનમંત્રીએ કહ્યું કે, “મોહમ્મદ શાહિદના અકાળે અને કમનસીબ મૃત્યુથી ભારતે એક પ્રતિભાશાળી ખેલાડી ગુમાવ્યો છે. તેઓ ખૂબ ઉત્કુષ્ટતા અને ઉત્સાહથી રમતા હતા. અમે મોહમ્મદ શાહિદને બચાવવા માટે ખૂબ પ્રયત્નો કર્યા પરંતુ અમારા પ્રયત્નો કે અમારી પ્રાર્થનાઓ તેમને બચાવી ન શકી. તેમને શ્રદ્ધાંજલિ.”
રાષ્ટ્રીય જળ વિજ્ઞાન પરિયોજના

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે (6-4-2016) જળવિજ્ઞાન પરિયોજનાને લાગૂ કરવાની મંજૂરી આપી દીધી છે. આ કેન્દ્રીય પરિયોજના છે અને તેના માટે 3679.7674 કરોડ રૂપિયા નિર્ધારિત કરાયા છે. આમાં 3,640 કરોડ રૂપિયા રાષ્ટ્રીય જળવિજ્ઞાન પરિયોજના (એનએચપી) માટે અને 39.7674 કરોડ રૂપિયા રાષ્ટ્રીય જળસૂચના કેન્દ્ર (એનડબ્લ્યુઆઈસી) માટે રખાયા છે. આને બે ચરણોમાં લાગુ કરાશે. એનડબ્લ્યુઆઈસી જળ સંસાધન, નદી વિકાસ તથા ગંગા સંરક્ષણ મંત્રાલય અંતર્ગત સ્વતંત્ર સંગઠન હશે. રાષ્ટ્રીય જળ વિજ્ઞાન પરિયોજનાથી હાઈડ્રો-હવામાન વિજ્ઞાન સંબંધિત ડેટા એકત્રિત કરવામાં મદદ મળશે અને એના વાસ્તવિક સમયના આધારે વિશ્લેષણ કરી શકાશે. આને રાજ્ય/જિલ્લા/ગ્રામ્ય સ્તરે જોઈ શકાય છે. આ પરિયોજના આખા દેશને આવરી લેશે, પહેલાની જળવિજ્ઞાન પરિયોજનાઓ માત્ર 13 રાજ્યોને આવરી લેતી હતી. પ્રસ્તાવના નિમ્નલિખિત અંગ છેઃ ક) યથાવત હાઈડ્રો-હવામાન દેખરેખ પ્રણાલી તથા હાઈડ્રો-હવામાન ડેટા અધિગ્રહણ પ્રણાલી. ખ) રાષ્ટ્રીય જળ સૂચના કેન્દ્રની સ્થાપના ગ) જળ સંસાધન સંચાલન તથા પ્રબંધન પ્રણાલી ઘ) જળ સંસાધન સંસ્થાન તથા ક્ષમતા સૃજન કુલ ફાળવણીમાંથી 50 ટકા રાશી એટલે કે 1839.8837 કરોડ રૂપિયા વિશ્વ બેંક પાસેથી ઋણના રૂપમાં મળશે, જેની પુનઃ ચૂકવણી કેન્દ્ર સરકાર કરશે. બાકીના 50 ટકા રાશિ એટલ કે 1839.8837 કરોડ રૂપિયા આંદાજપત્રીય સમર્થનથી કેન્દ્રીય સહાયતાના રૂપમાં મળશે. વિશ્વ બેંકની ઋણ રાશિ તથા રાજ્યો અને કેન્દ્રીય સંગઠનોને મળનારી કેન્દ્રીય સહાયતા અનુદાનના રૂપમાં અપાશે.
મંત્રીમંડળે હૈદરાબાદમાં સીઆઇઆરડીએપી સેન્ટર સ્થાપિત કરવા માટે થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ગ્રામીણ વિકાસ મંત્રાલય તથા એશિયા અને પેસિફિક માટે સંકલિત ગ્રામીણ વિકાસ પરનાં કેન્દ્ર (સીઆઇઆરડીએપી) વચ્ચે હૈદરાબાદમાં રાષ્ટ્રીય ગ્રામીણ વિકાસ અને પંચાયતી રાજ સંસ્થા (એનઆઇઆરડીએન્ડપીઆર)માં સીઆઇઆરડીએપીની સ્થાપના માટે સમજૂતી પર થયેલા હસ્તાક્ષર માટે મંજૂરી આપી હતી. એનઆઇઆરડીએન્ડપીઆર સંકુલમાં સીઆઇઆરડીએપી સેન્ટર ગ્રામીણ વિકાસ કાર્યક્રમોમાં કુશળ સંસ્થાઓ સાથે નેટવર્કિંગની પ્રાથમિક જાણકારી ધરાવવાનો લાભ એનઆઇઆરડીએન્ડપીઆરને આપશે, જેથી એનઆઇઆરડીએન્ડપીઆર માટે સંસ્થાગત જાણકારીની રિપોઝિટરી બનાવવામાં મદદ મળશે. આ કેન્દ્ર એનઆઇઆરડીએન્ડપીઆરને સીઆઇઆરડીએપી સભ્ય રાષ્ટ્રો (સીએમસી)માં અન્ય મંત્રાલયો/સંસ્થાઓ સાથે જોડાણ મારફતે વિસ્તારમાં તેનો દરજ્જો વધારવામાં પણ મદદરૂપ થશે. એનઆઇઆરડીએન્ડપીઆરના ફેકલ્ટી અને મંત્રાલયના અધિકારીઓને સીએમસીમાં શ્રેષ્ઠ પદ્ધતિની જાણકારીનું આદાનપ્રદાન કરવાનો લાભ મળશે. કેન્દ્ર સંકલિત ગ્રામીણ વિકાસના અમલીકરણ પર ધ્યાન કેન્દ્રીત કરશે, ખાસ કરીને સીએમસી સભ્ય રાષ્ટ્રોની અંદર ગરીબી નાબૂદી કાર્યક્રમો માટે કામ કરશે. પૃષ્ઠભૂમિ સીઆઇઆરડીએપી પ્રાદેશિક આંતર-સરકારી અને સ્વાયત્ત સંસ્થા છે, જેની રચના એશિયા પેસિફિક વિસ્તારના દેશો અને અમેરિકાની ખાદ્ય અને કૃષિ સંસ્થા (એફએઓ)ની પહેલ પર વર્ષ 1979માં થઈ હતી, જેને સંયુક્ત રાષ્ટ્રની અન્ય સંસ્થાઓ અને દાતાઓનો સાથસહકાર પ્રાપ્ત છે. આ સંસ્થાના મહત્વપૂર્ણ સ્થાપક સભ્ય રાષ્ટ્રોમાં ભારત સામેલ છે. તેનું હેડક્વાર્ટર બાંગ્લાદેશની રાજધાની ઢાકામાં છે. સીઆઇઆરડીએપીનો ઉદ્દેશ પ્રાદેશિક સહકારને પ્રોત્સાહન આપવાનો છે તથા સંશોધનાત્મક કાર્ય, તાલીમ, માહિતીના પ્રસાર વગેરે મારફતે સંકલિત ગ્રામીણ વિકાસ માટે તેના સભ્ય દેશો માટે સંસ્થા તરીકે કામ કરવાનો છે. સીઆઇઆરડીએપી ઇન્ડોનેશિયાના જાકાર્તામાં એક સબ-રિજનલ ઓફિસ ધરાવે છે. દક્ષિણ-પૂર્વ એશિયામાં સીઆઇઆરડીએપીની આ સબ-રિજનલ ઓફિસની સ્થાપના વર્ષ 1997માં ઇન્ડોનેશિયાના જાકાર્તામાં થઈ હતી. તેનો ઉદ્દેશ સીઆઇઆરડીએપીના સભ્યોને સહાય કરવાનો છે તથા દક્ષિણ એશિયા વિસ્તાર સાથે પ્રસ્તુત પ્રાયોગિક પ્રોજેક્ટ્સ હાથ ધરવા અને તાલીમ સંશોધન હાથ ધરવા તેના સંસાધનોનો અસરકારક ઉપયોગ કરવાનો છે. એશિયા પેસિફિક વિસ્તારમાં 46 દેશો છે, એટલે સીઆઇઆરડીએપી વિસ્તરણ માટેની સારી સંભવિતતા ધરાવે છે, જે માટે તેમને સીઆઇઆરડીએપી કેન્દ્રો દ્વારા સહાય મળશે.
પ્રધાનમંત્રીએ પુરૂષોની ટ્રીપલ જંપ સ્પર્ધામાં સુવર્ણ પદક જીતવા બદલ અર્પિન્દર સિંહને અભિનંદન પાઠવ્યા

ઇન્ડોનેશિયાના જકાર્તા-પાલેમ્બાંગ ખાતે ચાલી રહેલા 18માં એશિયાઈ રમતોત્સવ 2018માં પુરુષોની ટ્રીપલ જંપ સ્પર્ધામાં સુવર્ણ પદક જીતવા બદલ પ્રધાનમંત્રી શ્રી નરેન્દ્ર મોદીએ અર્પિન્દર સિંહને અભિનંદન પાઠવ્યા હતા. પ્રધાનમંત્રીએ કહ્યું, “પ્રતિભાશાળી અને મહેનતુ અર્પિન્દર સિંહે પુરૂષોની ટ્રીપલ જંપ સ્પર્ધામાં સુવર્ણ પદક જીત્યો છે. તેમના પ્રદર્શને દરેક ભારતીયને ખુશ કરી દીધા છે.”
મંત્રીમંડળે યુવાનો સાથે સંબંધિત બાબતોમાં સહયોગ માટે ભારત અને તાજિકિસ્તાન વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકે યુવા બાબતોનાં સહયોગ માટે ભારત અને તાજિકિસ્તાન વચ્ચે થયેલા સમજૂતી કરારને મંજૂરી આપી છે. યુવા બાબતોમાં સહયોગને પ્રોત્સાહન આપવાનાં સંબંધમાં ભારત અને તાજિકિસ્તાન વચ્ચે એક સમજૂતી કરાર પર બંને દેશોએ 8 ઓક્ટોબર, 2018નાં રોજ દુશામ્બેમાં હસ્તાક્ષર કર્યા હતાં. યુવા બાબતો અને રમતગમત માટે તાજિકિસ્તાનમાં ભારત સરકારનાં રાજદૂત શ્રી સોમનાથ ઘોષ અને તાજિકિસ્તાન ગણરાજ્યનાં યુવા અને રમતગમત બાબતોની સમિતિનાં અધ્યક્ષ શ્રી અબ્દુલ્લોજોદા અહમત રુસ્તમે સમજૂતી કરાર પર હસ્તાક્ષર કર્યા હતાં. સમજૂતી કરાર 5 વર્ષનાં ગાળા માટે માન્ય રહેશે. યુવા બાબતોનાં સહયોગનાં ક્ષેત્રોમાં યુવાનો, યુવા સંગઠનોનાં પ્રતિનિધિઓ અને યુવા નીતિ નિર્માણમાં સંલગ્ન સરકારી અધિકારીઓં આદાન-પ્રદાન સહિત બંને દેશોમાં યુવા બાબતો પર આયોજિત થનારા આંતરરાષ્ટ્રીય સંમેલનો અને સમારંભો માટે આમંત્રણ, મુદ્રિત સામગ્રીઓ, ફિલ્મો, અનુભવો, યુવા બાબતો પર સંશોધન અને અન્ય સૂચનાઓનાં આદાન-પ્રદાન, યુવા કેમ્પ, યુવા ઉત્સવો અને બંને દેશોમાં આયોજિત થનારા અન્ય યુવા કાર્યક્રમો સામેલ છે. આ ઉપરાંત બંને દેશોનાં નિયમો અનુરૂપ સંયુક્ત રૂપે સ્વીકૃત યુવા બાબતો પર સહયોગી કામગીરીઓ પણ આ કાર્યક્ષેત્રમાં રાખવામાં આવી છે. સમજૂતી કરારનો ઉદ્દેશ તાજિકિસ્તાનની સાથે યુવા બાબતો પર સહયોગ પર પ્રોત્સાહન આપવાનો અને તેને મજબૂત બનાવવાનો છે. આ માટે બંને પક્ષો દ્વારા આયોજિત કાર્યક્રમો અને કામગીરીઓમાં ભાગ લેવા, માહિતી અને જ્ઞાનની વહેંચણી અને યુવાનોનું આદાન-પ્રદાન કરવાનું પણ સામેલ છે. ફાયદોઃ આ સમજૂતીથી યુવા બાબતોનાં ક્ષેત્રમાં આદાન-પ્રદાનનાં કાર્યક્રમો માટે સુવિધા થશે, જેથી યુવાનોમાં વિચારો, મૂલ્યો અને સંસ્કૃતિનાં આદાન-પ્રદાનને પ્રોત્સાહન આપવામાં મદદ મળશે તથા ભારત અને તાજિકિસ્તાન વચ્ચે મૈત્રીપૂર્ણ સંબંધો મજબૂત થશે. બંને પક્ષો વચ્ચે આ રીતે દ્વિપક્ષીય આદાન-પ્રદાન કાર્યક્રમોથી જે લાભ થશે, એનાથી જાતિ, ધર્મ અને લિંગ ઉપરાંત તમામ યુવાઓને સમાન રીતે લાભ મળશે. એનાથી યુવાનોમાં આંતરરાષ્ટ્રીય સમજણ વિકસિત થશે અને તેઓ યુવા બાબતોનાં ક્ષેત્રમાં પોતાનું જ્ઞાન અને વિશેષતાઓને પ્રોત્સાહન આપી શકશે.
પ્રધાનમંત્રીએ જમ્મુ અને કાશ્મીરમાં આતંકવાદી હુમલામાં જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં થયેલા આતંકવાદી હુમલામાં જાનહાનિ પર શોક વ્યક્ત કર્યો છે અને ઘટનાની વિગતો માંગી છે. પ્રધાનમંત્રી કાર્યાલયે ટ્વિટ કર્યું; "
પ્રધાનમંત્રીએ વીડિયો કોન્ફરન્સિંગ મારફતે બ્રહ્મા કુમારી પરિવારની 80મી વાર્ષિક ઉજવણીનું સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે બ્રહ્મા કુમારી પરિવારની 80મી વાર્ષિક ઉજવણીનું સંબોધન કર્યું હતું. ભારત અને વિદેશમાંથી આંતરરાષ્ટ્રીય કોન્ફરન્સ અને સાંસ્કૃતિક મહોત્સવમાં પ્રતિનિધિઓનું સ્વાગત કરીને પ્રધાનમંત્રીએ પ્રજાપિતા બ્રહ્માકુમારી ઇશ્વરિય વિશ્વવિદ્યાલયના સ્થાપક દાદા લેખરાજ પ્રત્યે આદર અને સન્માનની લાગણી વ્યક્ત કરી હતી. તેમણે દાદી જાનકીજીને ખરા અર્થમાં કર્મયોગી ગણાવીને તેમની પ્રશંસા કરી હતી, જેમણે 100 વર્ષની જૈફ વયે પ